laion/Wikipedia-Exotic huggingface dataset:
পটাশিয়াম কার্বনেট

পটাশিয়াম কার্বনেট একটি রাসায়নিক যৌগ যার রাসায়নিক সংকেত K2CO3। এটি মৌল ধাতু পটাশিয়ামের একটি লবণ। এটি সাদা বর্ণ, পানিতে দ্রবণীয় কিন্তু ইথানলে অদ্রবণীয় যা শক্তিশালী ক্ষারীয় দ্রবণ তৈরী করে। কার্বন ডাই অক্সাইড এর সাথে পটাশিয়াম হাইড্রোক্সাইডের শোষণ বিক্রিয়ায় এটা প্রস্তুত করা যায়। সাবান এবং কাঁচ তৈরীতে পটাশিয়াম বাই কার্বনেট ব্যবহার করা হয়। পটাশিয়াম কার্বনেট হচ্ছে পটাশ এবং পার্ল এশ বা টারটার লবণের প্রধান উপাদান। ঐতিহাসিকভাবে পার্ল এশ বা মুক্তোর ছাই তৈরী করা হতো একটি ক্লিনে পটাশকে ভেজে বিশুদ্ধ করার মাধ্যমে। এর ফলে যে সাদা ধবধরে পাউডার পাওয়া যেতো তাকে বলা হতো মুক্তোর ছাই বা পার্ল এশ। আধুনিককালে পটাশিয়াম ক্লোরাইডের তড়িৎ বিশ্লেষণে পটাশিয়াম কার্বনেট বাণিজ্যিক ভাবে প্রস্তুত করা হয়। তড়িৎ বিশ্লেষণের ফলে উৎপন্ন পটাশিয়াম হাইড্রোক্সাইডকে কার্বন ডাই অক্সাইডের সাথে বিক্রিয়া করে পটাশিয়াম কার্বনেটে রুপান্তরিত হয়। এ রাসায়নিক বিক্রিয়ার সমীকরণটি নিম্নরূপ: 2KOH + CO2 → K2CO3 + H2O http://chem.sis.nlm.nih.gov/chemidplus/rn/584-08-7 http://www.researchgate.net/publication/231535294_Solubility_of_Potassium_Carbonate_and_Potassium_Hydrocarbonate_in_Methanol), এ ডিকশনারী অভ সাইন্স, Oxford University Press, New York, 2004 International Chemical Safety Card 1588 টেমপ্লেট:পটাশিয়াম যৌগসমূহ
বাচ্চা

যখন একটি মানব সন্তান তার মায়ের কাছ থেকে যখন জন্মগ্রহণ করে তখন সে মানব সন্তান বাচ্চা বা ইংরেজিতে বেবি নামে পরিচিত। একটি নতুন আগত বাচ্চাকে ১ থেকে ৩ মাস পর্যন্ত বাচ্চা বলে ডাকা হয়। তাদেরকে ৩ বছর পর্যন্ত শিশু বলে অবিহিত করা হয় এবং এটি ততক্ষণ পর্যন্ত অভিহিত করা হয় যতক্ষণ পর্যন্ত তাদের কে বিদ্যালয়ে ভর্তি করে না দেওয়া হয়। শৈশবকাল মানব জীবনের ১ম ধাপ। বিষেজ্ঞদের মতে এ সময়ে তারা হাঁটা চলা এবং কথা বলতে শুরু করে। যখন তারা হাঁটতে শুরু করে তখন তারা আস্তে সব করতে শিখে।সচারচর ১ থেকে ৩ বৎসর পর্যন্ত শৈশবকাল চলে। বাচ্চা এমন একটি শব্দ যেখানে ছেলে কিংবা মেয়ে সন্তানের উল্লেখ নেই।ছেলে এবং মেয়ে উভয় সন্তানকেই তখন সমান দৃষ্টিতে দেখা হয়। Baby Pictures ওয়েব্যাক মেশিনে আর্কাইভকৃত ৫ এপ্রিল ২০১৩ তারিখে Newborns, Infants and Toddlers Kids Height/Weight Calculator by Parenting Nation Baby Foods Guide ওয়েব্যাক মেশিনে আর্কাইভকৃত ৯ আগস্ট ২০২০ তারিখে Benefits of Organic Baby Food উইকিমিডিয়া কমন্সে Babies সংক্রান্ত মিডিয়া রয়েছে।
কার্ল নুনেস

রবার্ট কার্ল নুনেস (ইংরেজি: Karl Nunes; জন্ম: ৭ জুন, ১৮৯৪ - মৃত্যু: ২৩ জুলাই, ১৯৫৮) জ্যামাইকা উপনিবেশের কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। দলে তিনি মূলতঃ উইকেট-রক্ষক ও অধিনায়কের দায়িত্ব পালন করেছেন। এছাড়াও ইংল্যান্ড সফরে ওয়েস্ট ইন্ডিজের সর্বপ্রথম টেস্টে নেতৃত্ব দেয়ার গৌরব অর্জন করেছেন কার্ল নুনেস। কিংস্টনে জন্মগ্রহণকারী কার্ল নুনেস উলমার্স স্কুলে অধ্যয়ন করেন। এরপর উচ্চতর পড়াশোনার জন্যে ইংল্যান্ডের ডালউইচ কলেজে ভর্তি হন। ১৯২৩ সালে ইংল্যান্ড সফরে দলের অন্যতম সদস্য ছিলেন। ঐ সফরে তার দল ১২ খেলায় জয় পেয়েছিল। দলে তিনি সহঃ অধিনায়কের দায়িত্বে ছিলেন ও দ্বিতীয়সারির উইকেট-রক্ষকের ভূমিকায় অবতীর্ণ হন। এ সফরেই প্রথম-শ্রেণীর ক্রিকেটে প্রথমবারের মতো অংশগ্রহণ ঘটে তার। ১৯২০-এর দশকের মধ্যভাগে জ্যামাইকা দলের অধিনায়করূপে বার্বাডোস, এমসিসি ও লিওনেল টেনিসনের নেতৃত্বাধীন সফরকারী দলের বিপক্ষে খেলেন। টেনিসনের দলের বিপক্ষে দুইটি সেঞ্চুরি হাঁকান। তন্মধ্যে নিজস্ব সেরা অপরাজিত ২০০* তোলেন। ১৯২৬ সালে জ্যামাইকান ক্রিকেট কন্ট্রোল বোর্ড প্রতিষ্ঠাকালীন তিনি শীর্ষস্থানীয় ভূমিকা পালন করেন। সমগ্র প্রথম-শ্রেণীর খেলোয়াড়ী জীবনে শুধুমাত্র উইকেটের পিছনে মাঝারিমানের থাকলেও ১৯২৮ সালে জর্জ ডিউহার্স্টের অনুপস্থিতিতে প্রধান উইকেট-রক্ষক মনোনীত হন। নিজস্ব প্রথম পছন্দের অবস্থান ব্যাটিং উদ্বোধনের পরিবর্তে মাঝারিসারিতে চলে যান। টেস্টে তিনি সীমিত সাফল্য পান ও সর্বোচ্চ ৩৭ রান করেন। সে তুলনায় প্রথম-শ্রেণীর খেলাগুলোয় অধিক সফলতা পেয়েছেন। তন্মধ্যে, গ্ল্যামারগনের বিপক্ষে একটি সেঞ্চুরিও করেন। এ সফরের পর তিনি কেবলমাত্র জ্যামাইকাতেই খেলতে থাকেন। এতে ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টেও তার অংশগ্রহণ ছিল। খেলাটি চার টেস্ট সিরিজের চূড়ান্ত ছিল। নুনেস পুনরায় অধিনায়করূপে মনোনীত হন। তবে, এবার তাকে উইকেট-রক্ষণ থেকে দূরে সরে আসতে হয় ও ইনিংস উদ্বোধনে নামেন। তত্ত্বগতভাবে অনির্দিষ্ট সময়ের ঐ টেস্টটি আটদিন খেলার পর ড্রয়ে পরিণত হয়। অ্যান্ড্রু স্যান্ডহামের ৩২৫ রানের কল্যাণে ইংল্যান্ড তাদের তৎকালীন সর্বোচ্চ ৮৪৯ তোলে। জবাবে ওয়েস্ট ইন্ডিজের ২৮৬ রানের মধ্যে সর্বোচ্চ ৬৬ তোলেন নুনেস। দ্বিতীয় ইনিংসে করেন ৯২। জর্জ হ্যাডলি’র সাথে দ্বিতীয় উইকেট জুটিতে যোগ করেন ২২৭ ও হ্যাডলি নিজে করেন ২২৩। এটিই নুনেসের সর্বশেষ টেস্টে অংশগ্রহণ ছিল। ১৯৪৫ থেকে ১৯৫২ সময়কালে ওয়েস্ট ইন্ডিজ ক্রিকেট কন্ট্রোল বোর্ডের সভাপতির দায়িত্বে ছিলেন। এছাড়াও, ১৯৪৬ থেকে ১৯৫৮ সাল পর্যন্ত জ্যামাইকা ক্রিকেট সংস্থারও সভাপতিত্ব করেন তিনি। ২৩ জুলাই, ১৯৫৮ তারিখে ৬৪ বছর বয়স লন্ডনে কার্ল নুনেসের দেহাবসান ঘটে। জুন, ১৯৮৮ সালে নুনেসের সম্মানার্থে $৩ ডলার সমমূল্যের জ্যামাইকান স্ট্যাম্পে বার্বাডোস ক্রিকেট বাকলের পাশে উপস্থাপন করা হয়। "West Indies a small world of cricketing connections", Scyld Berry, The Daily Telegraph, 15 March 2004 Wisden 1959, p. 937. Daily Gleaner, 8 September 1979, p. 13. Retrieved 2 September 2014. স্নাফি ব্রাউন হারম্যান গ্রিফিথ ওয়েস্ট ইন্ডিজ ক্রিকেট বোর্ড ওয়েস্ট ইন্ডিয়ান টেস্ট ক্রিকেটারদের তালিকা ১৯২৯-৩০ ইংল্যান্ড ক্রিকেট দলের ওয়েস্ট ইন্ডিজ সফর ইএসপিএনক্রিকইনফোতে কার্ল নুনেস (ইংরেজি) ক্রিকেটআর্কাইভে কার্ল নুনেস (সদস্যতা প্রয়োজনীয়) (ইংরেজি)
আহমাদু আলি

আহমাদু আদাহ আলি (জন্ম ১ মার্চ, ১৯৩৬) হলেন একজন অবসরপ্রাপ্ত নাইজেরিয়ান সেনাবাহীনির অফিসার। তিনি ইগালা রাজ্যের ইদাহ তে জন্মগ্রহণ করে। তিনি সেনাবাহীনি মেডিকেল কার্যকর্মের সহকারী পরিচালক ছিলেন। এবং কাদুনাতে চিকিৎসক হিসেবে কর্মরত ছিলেন। ১৯৭৩ সালে, তিনি জাতীয় যুব সার্ভিস পুলিশের সভাপতি নির্বাচিত হন। যে পদে তিনি ১৯৭৫ সাল পর্যন্ত দায়িত্ব পালন করেন। এরপরে তিনি নাইজেরিয়ায় মন্ত্রি হন। এছাড়া তিনি ২০০৫ থেকে ২০০৭ সাল পর্যন্ত নাইজেরিয়ার পিডিবি জাতীয় ওয়ার্কিং কমিটিতে চেয়ারম্যানের দায়িত্ব পালন করেন। Duro Adeseko। "ইউরুবা হল কৃতঘ্ন ব্যক্তি —আহমাদু আলি"। Sunnewsonline.com। The Sun Publishing Limited। ৫ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৬।  "আহমাদু আলি"। AllAfrica। ১২ মার্চ ২০০৫। সংগ্রহের তারিখ ২৭ ডিসেম্বর ২০১৫।  Henry Umoru (১৯ জানুয়ারি ২০১৪)। "টুকুর অনেক পাপ এবং রাষ্ট্রপতি দিলেম্মা"। Vanguard। সংগ্রহের তারিখ ২৭ ডিসেম্বর ২০১৫। Dr. Ahmadu Ali, from Igala, Kogi State, succeeded Ogbeh.  Jeremy Laurance (২৪ অক্টোবর ২০০৫)। "নাইজেরিয়ার রাষ্ট্রপতি পত্নির প্লাস্টিক সার্জারি অপারেশনের পর মৃত্যু স্পেইনে"। The Independent। সংগ্রহের তারিখ ২৭ ডিসেম্বর ২০১৫। "The mother of the nation is gone," wrote Dr. Ahmadu Ali, national chairman of the ruling People's Democratic Party (PDP) in a hastily arranged condolence register at the State House, Abuja.
মাধ্যাকর্ষীয় তরঙ্গ

প্রবাহী গতিবিদ্যায় মাধ্যাকর্ষীয় তরঙ্গ প্রবাহী মাধ্যমে অথবা দুটি মাধ্যমের সংযোগ স্থলে যখন মহাকর্ষীয় বল এবং সামদ্রিক ঢেউ পরস্পর সাম্যাবস্থায় আসতে চায়। এর একটি উদাহরণ হল সমুদ্র এবং আবহমণ্ডলের সংযোগ স্থল এবং এখান থেকেই সৃষ্টি হয় বায়ু তরঙ্গ।
সামঝাওঁ

সামঝাওঁ ২০১৪ বলিউড চলচ্চিত্র হাম্পটি শর্মা কি দুলহানিয়া এর একটি রোমান্টিক ধরনের গান। গানটি গেয়েছেন অরিজিৎ সিং এবং শ্রেয়া ঘোষাল। গানটি কথাগুলো লেখেছেন আহমদ আনীস এবং কুমার। গানটির আসল সুরকার হলেন জাওয়াদ আহমেদ।. ছবিটির মূল নায়িকা আলিয়া ভাট কর্তৃক গানটির আরেকটি সংস্করণ জুলাই ২, ২০১৪ সালে মুক্তি দেয়া হয়। "Humpty Sharma Ki Dulhania movie verdict"। Box Office India। ৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৪।  "Samjhawan song details"। iTunes। সংগ্রহের তারিখ ২৪ জুন ২০১৪।  "Virsa music review"। indiaglitz। ১৪ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৪।  "Samjhawan (Unplugged) song details"। iTunes। সংগ্রহের তারিখ ২৮ আগস্ট ২০১৪।  "BIG STAR Entertainment Awards 2014 Nominations"। Pinkvilla। ১০ ডিসেম্বর ২০১৪। ১৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৪।  That Girl Daily (৭ জানুয়ারি ২০১৫)। "Star Guild Awards 2015 nominations"। PinkVilla। ৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৫।  "21st Annual Life OK Screen Awards nominations"। The Indian Express। ৭ জানুয়ারি ২০১৫। সংগ্রহের তারিখ ৭ জানুয়ারি ২০১৫।  "Film Music Nominees: GiMA 2015"। GiMA। ৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৫।  Bella Jaisinghani (২৭ ফেব্রুয়ারি ২০১৫)। "From Sufi to pop, Mirchi night had it all"। The Times of India। সংগ্রহের তারিখ ২৭ ফেব্রুয়ারি ২০১৫।  "Nominations – 7th Mirchi Music Awards"। Mirchi Music Awards। ১৩ ফেব্রুয়ারি ২০১৫। ১৩ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৫।  "সংরক্ষণাগারভুক্ত অনুলিপি"। ৩ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৬।  আই টিউনস] লিরিক্স এবং অনুবাদ সাভানে সরাসরি গানা.কম এ সরাসরি
মুম্বই মেট্রো স্টেশনগুলির তালিকা

মুম্বাই মেট্রো ৮ জুন ২০১৪ সালে চালু হয়।প্রথমে এই মেট্রোর লাইন ১ চালু হয়। লাইন ২ ও লাইন ৩ বর্তমানে নির্মীয়মাণ রয়েছে। "মুম্বই মেট্রো রেল"। ৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "মেট্রো পেতে চলেছে মুম্বই"। আনন্দবাজার প্রত্রিকা। সংগ্রহের তারিখ ২৭-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "মুম্বই মেট্রো' নামেই পরিচিত হবে বাণিজ্যনগরীর মেট্রো সার্ভিস"। সংগ্রহের তারিখ ২৭-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
জন সিওফি

জন সিওফি একজন মার্কিন প্রকৌশলী। তিনি ডিজিটাল সাবস্ক্রাইবার লাইন এর জনক হিসেবে খ্যাত। সিওফি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৭৮ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৭৯ সালে মাস্টার অব সায়েন্স এবং ১৯৮৪ সালে পিএইচইডি ডিগ্রি অর্জন করেন। তার ২০৫টি জার্নাল গবেষণাপত্র এবং ৩৮৯টি কনফারেন্স গবেষণাপত্র রয়েছে। তার ১০৫টি প্যাটেন্ট রয়েছে। তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে পড়াশোনা সম্পন্ন করে বেল ল্যাবসে মডেম ডিজাইনার হিসেবে কাজ করেন। তিনি ১৯৮৪ ও ১৯৮৫ সালে আইবিএম এ কর্মরত ছিলেন। তিনি ১৯৮৫/ ১৯৮৬ থেকে ২০০৮/২০০৯ সাল পর্যন্ত স্ট্যানফোর্ড বিশ্ববিদ্যালয় এ শিক্ষক হিসেবে কর্মরত ছিলেন । আইইইই আর্মস্ট্রং অ্যাচিভমেন্ট অ্যাওয়ার্ড ২০১৩ আইইইই আলেক্সান্ডার গ্রাহাম বেল মেডেল ২০১০ মার্কনি প্রাইজ ২০০৬ আইইইই কোবায়াশি মেডেল ২০০১ আইইইই থার্ড মিলেনিয়াম মেডেল ২০০০ আইইই জে জে থমসন মেডেল ২০০০ ইউনিভার্সিটি অব ইলিনয় আউটস্ট্যান্ডিং অ্যালামনাই অ্যাওয়ার্ড ১৯৯৯ আমেরিকান ন্যাশনাল স্ট্যান্ডার্ডস ইন্সটিটিউট আউটস্ট্যান্ডিং অ্যাচিভমেন্ট অ্যাওয়ার্ড ১৯৯৫ http://web.stanford.edu/group/cioffi/doc/journal.papers.pdf http://web.stanford.edu/group/cioffi/doc/cioffi-conferences-papers.pdf http://web.stanford.edu/group/cioffi/doc/cioffi-patent-list.pdf "সংরক্ষণাগারভুক্ত অনুলিপি"। ৫ মে ২০১৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।  http://marconisociety.org/about/board-of-directors/john-cioffi/ http://marconisociety.org/fellows/john-cioffi/ "সংরক্ষণাগারভুক্ত অনুলিপি"। ২৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।  http://internethalloffame.org/inductees/john-cioffi Living legends: John Cioffi, father of DSL
দিল্লিওয়ালি গার্লফ্রেন্ড

দিল্লিওয়ালি গার্লফ্রেন্ড (বাংলা: দিল্লির প্রেমিকা) ২০১৩ সালের বলিউড চলচ্চিত্র ইয়ে জাওয়ানি হে দিওয়ানি এর একটি রোমান্টিক ধরনের গান। গানটির সুরকার হল প্রিতম চক্রবর্তী এবং গানটি গেয়েছেন অরিজিৎ সিং এবং সুনিধি চৌহান। গানটি কথাগুলো লেখেছেন কুমার। গানটির মিউজিক ভিডিওতে অংশ নেন বলিউড অভিনেতা রণবীর কাপুর ও দীপিকা পাড়ুকোন। ইলাহি "Deepika Padukone, Ranbir Kapoor show desi moves in Dilliwali Girlfriend"। Parmita Uniyal। Hindustan Times। ২৫ এপ্রিল ২০১৩। ২৮ মে ২০১৩ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।  "Yeh Jawaani Hai Deewani (Original Motion Picture Soundtrack)"। Pritam। iTunes। ২৯ এপ্রিল ২০১৩। সংগ্রহের তারিখ ৬ ডিসেম্বর ২০১৪।  "Dilliwaali Girlfriend Song Video – Yeh Jawaani Hai Deewani Feat. Ranbir Kapoor, Deepika Padukone"। Koimoi। ২৬ এপ্রিল ২০১৩। ১৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।  "Nominations for 4th Big Star Entertainment Awards"। Bollywood Hungama। ২৩ ডিসেম্বর ২০১৩। সংগ্রহের তারিখ ৫ নভেম্বর ২০১৪।
অপর্ণা পাল চৌধুরী

অপর্ণা পাল চৌধুরী (১৯২২—৬ আগস্ট, ১৯৯২) বাংলাদেশের শ্রীহট্টে জন্মগ্রহণকারী একজন ব্রিটিশবিরোধী স্বাধীনতা সংগ্রামী ও সাম্যবাদী নেত্রী। ছাত্রাবস্থায় বিপ্লবী রাজনীতির সাথে যোগ দিয়েছিলেন অপর্না। ১৯৪০ এর ছাত্র আন্দোলনে ছিলেন। ছাত্রী বিভাগের সম্পাদিকা ছিলেন। শহরে ও গ্রামে মহিলা সমিতি গড়ার কাজ শুরু করেন ঐ সময় থেকেই। ১৯৪২ সালে ভারতের কমিউনিস্ট পার্টির সদস্যপদ লাভ করেছিলেন তিনি। ১৯২২ সাল থেকে ১৯৪৯ সাল পর্যন্ত কমিউনিস্ট পার্টি ও কৃষক সমিতির সহযোগিতায় বৃহত্তর সিলেটের বিভিন্ন থানায় বহু কৃষক নানকার আন্দোলনে অংশ নেয়। সামন্তপ্রথা বিরোধী এই নানকার বিদ্রোহের কেন্দ্রস্থল ছিল বিয়ানীবাজার থানার উলুউরি-শানেশ্বর এলাকা। অপর্না পালচৌধুরী ছিলেন নানকার বিদ্রোহের প্রধান নেত্রী। হিন্দু-মুসলিম নানকার বিদ্রোহীদের দমন করতে সরকার তীব্র দমনপীড়ন চালাতে থাকে। এই আক্রমণ প্রতিরোধ করতে অন্যান্য সহকর্মীর সাথে তিনিও এগিয়ে যান। ১৮ আগস্ট, ১৯৪৯ রাইফেলধারী পুলিশের গুলিতে ছয়জন শহীদ হন। অপর্না দেবী অন্তঃসত্ত্বা ছিলেন, পুলিশের অত্যাচারে তার গর্ভপাত হয়ে যায়। তাকে গ্রেপ্তার করে অমানুষিক অত্যাচার চালালে তিনি পঙ্গু হয়ে যান। শ্রীহট্ট, রাজশাহী ও ঢাকা জেলে ৫ বছর বন্দী থাকেন। জেলে স্বাস্থ্যভঙ্গ হলে তিনি মুক্তি পান ১৯৫৪ সালে এবং পশ্চিমবঙ্গে আসেন। ১৯৬৪ তে কমিউনিস্ট পার্টি বিভক্ত হলে স্বামী সুরথ পালচৌধুরীর সাথেই ভারতের কমিউনিস্ট পার্টি (মার্ক্সবাদী)-তে যোগদান করেন। পার্টির বিভিন্ন নারী সংগঠনের সদস্য ছিলেন। শিক্ষকতা করতেন। তার রচিত গ্রন্থের নাম 'নারী আন্দোলন: স্মৃতিকথা'। ৬ আগস্ট, ১৯৯২ অপর্ণা পালচৌধুরী মারা যান। অনিন্দ্য আরিফ (১৪ নভেম্বর ২০১৪)। "বাংলার বিদ্রোহ, নানকার বিদ্রোহ"। কালের কন্ঠ। সংগ্রহের তারিখ ২৭ ডিসেম্বর ২০১৬।  দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৪। আইএসবিএন 81-86806-99-7।
চার কদম

চার কদম (বাংলা: চার ধাপ) ২০১৪ বলিউড চলচ্চিত্র পিকে এর হিন্দি ভাষায় রচিত একটি গান। গানটির সুরকার হল শান্তনু মৈত্র এবং গানটি গেয়েছেন শান এবংশ্রেয়া ঘোষাল। গানটি কথাগুলো লেখেছেন সুয়ানন্দ কিরকিরে। গানটির মিউজিক ভিডিওতে অংশ নেন বলিউড অভিনেতা সুশান্ত রাজপুত এবং অভিনেত্রী আনুশকা শর্মা। "Chaar Kadam song credits"। MySwar। ১৭ নভেম্বর ২০১৪। ১৯ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।  "Chaar Kadam: Sushant Singh Rajput romances Anushka Sharma"। The Times of India। ২৪ নভেম্বর ২০১৪। সংগ্রহের তারিখ ৩০ নভেম্বর ২০১৪।  "Chaar Kadam song details"। iTunes। ১৭ নভেম্বর ২০১৪। সংগ্রহের তারিখ ৩০ নভেম্বর ২০১৪।  "Chaar Kadam Song PK Feat. Sushant Singh Rajput, Anushka Sharma"। Koimoi। ২৪ নভেম্বর ২০১৪। সংগ্রহের তারিখ ৩০ নভেম্বর ২০১৪।  "Watch: Anushka Sharma walks the 'Chaar Kadam' with Sushant Singh Rajput"। The Indian Express। ২৩ নভেম্বর ২০১৪। সংগ্রহের তারিখ ৩০ নভেম্বর ২০১৪।  "Guild Awards: Shreya Ghoshal and Shaan bag nomination for Best Playback singers in female and male categories respectively"।  "Film Music Nominees: GiMA 2015"। GiMA। ৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৫।  পিকে
শংকর গুহনিয়োগী

শংকর গুহনিয়োগী (জন্ম: ১৪ ফেব্রুয়ারি ১৯৪৩ — ২৮ সেপ্টেম্বর, ১৯৯১) ভারতের শ্রমিক নেতা ও শহীদ। তার জন্ম হয়েছিল অবিভক্ত বাংলার দিনাজপুর জেলায়, প্রকৃত নাম ধীরেশ গুহনিয়োগী। পিতা হেরম্বকুমার গুহনিয়োগী। তার প্রাথমিক শিক্ষা শুরু আসামে। পরে আসানসোল হতে ম্যাট্রিক পাশ করেন ১৯৫৯ সালে। খনি এলাকায় থাকার জন্যে ছোটবেলা থেকেই খনি শ্রমিকদের জীবন, শোষন ও সংগ্রাম তার মনে রেখাপাত করেছিল। ছাত্রাবস্থায় বামপন্থী রাজনীতিতে আকৃষ্ট হয়ে ভারতীয় ছাত্র ফেডারেশনের সদস্য। পরে ভারতের কমিউনিস্ট পার্টি (মার্ক্সবাদী) ও নকশালবাড়ী আন্দোলনে প্রভাবিত হয়ে ভারতীয় কমিউনিস্ট পার্টি (এম-এল) এর সদস্য হয়েছিলেন। গণসংগঠনের প্রশ্নে মতপার্থক্যের ফলে বহিষ্কৃত হন দল থেকে। ভিলাই নগর স্টিল প্ল্যান্টে কাজ করতে করতেই দুর্গ বিশ্ববিদ্যালয়ের থেকে বিজ্ঞানে স্নাতক হন শংকর। শ্রমিক আন্দোলনে নেতৃত্বদানের জন্যে চাকরি যায় তার। গ্রেপ্তারি এড়াতে ছত্তীসগঢ় চলে যান ও কৃষক শ্রমিকদের ভেতরে থেকে কাজ করতে শুরু করেন। মাছ ধরা, পাথর ভাঙ্গা, চাষাবাদ ইত্যাদি অনেক কিছুই জীবিকা নির্বাহের কারণে তাকে করতে হয়েছে। জগদলপুর থেকে শ্রমিক শোষনের বিরুদ্ধে তার প্রতিবাদী লেখা প্রকাশ হতে থাকে হিন্দি ভাষার 'স্ফুলিঙ্গ' পত্রিকায় ফলে স্থানীয় মাফিয়া ও পুলিশের আক্রমনের সম্মুখীন হতে হয়েছে একাধিকবার। ১৯৭৫ এ জরুরী অবস্থা জারী হলে জংগলে আত্মগোপন করেন। এই সময় প্রথম ছদ্মনাম নেন শংকরলাল ঠাকুর। পরবর্তীতে 'শংকর' নামেই দেশের শ্রমজীবী মানুষের কাছে ব্যাপক পরিচিতি। বিয়ে করেছিলেন আদিবাসী শ্রমিক কন্যা আশা কে। শ্রমিক ইউনিয়নের নিয়মতান্ত্রিক কাঠামোর বাইরে শংকর গুহনিয়োগী সম্পূর্ণ নিজস্ব ধারায় শ্রমিক আন্দোলন গড়ে তোলেন, কোনো সংসদীয় রাজনৈতিক দলের ছত্রছায়া ব্যতিরেকে। জরুরী অবস্থা শেষ হওয়া অবধি সাড়ে পাঁচ বছর কারারুদ্ধ ছিলেন এবং মুক্তি পেয়ে অসংগঠিত ঠিকা শ্রমিকদের নিয়ে কাজের নিরাপত্তা ও ন্যায্য মজুরির দাবীতে ব্যাপক আন্দোলনে অংশগ্রহণ। ১৯৭৭ সালে দাল্লি-রাজহারা এলাকায় লোহাখনি শ্রমিকদের নিয়ে তৈরি হয় 'ছত্রিশগড় খনি শ্রমিক সংঘ'। তার কাজের ক্ষেত্র ভিলাই রায়পুর অঞ্চলেও ছড়িয়ে যায়। স্থানীয় শ্রমজীবি মানুষদের সাথে মিশে গিয়ে কাজ করতেন বলে তার জনপ্রিয়তা উত্তরোত্তর বৃদ্ধি পেতে থাকে। নদীবাঁধ বিরোধী আন্দোলন বা জংগলের অধিকার নিয়েও তিনি সংগ্রাম করেছেন। আন্দোলনের ফলে মজুরি বৃদ্ধির হলেও তিনি লক্ষ্য করেন শ্রমিকদের রোজগারের একটা বড় অংশ মদের পেছনে নষ্ট হচ্ছে। মহিলা শ্রমিকদের সহায়তায় মদ্যপান বিরোধী ধারাবাহিক সংগ্রামে তিনি জয়ী হন ও সামাজিক সুফল পাওয়া যায়। তার চিন্তার মূল মন্ত্র ছিল 'সংঘর্ষ অউর নির্মাণ'। তার উদ্যোগে ছত্রিশগড়ে শ্রমিকদের স্বেচ্ছাশ্রম ও চাঁদায় নির্মিত হয় শহীদ হাসপাতাল। এছাড়াও শিক্ষা, স্বাস্থ্য, পরিবেশ সচেতনতা, ন্যায্য মজুরির দাবীতে তার লড়াই সেখানকার সাধারন মানুষের কাছে প্রবল জনপ্রিয়তা দেয়। তার আন্দোলন ও জনসমর্থন স্থানীয় দুর্নীতিবাজ রাজনীতিবিদ ও খনি মাফিয়াদের কাছে বিপদের কারণ হয়ে দাঁড়ায়। ২৮ সেপ্টেম্বর, ১৯৯১ ভিলাইতে নিজ বাসভবনে ঘুমের মধ্যে তাকে আততায়ীরা হত্যা করে। পূন্যব্রত গুন ও শংকর সান্যাল সম্পাদিত (২০১৫)। সংঘর্ষ ও নির্মাণ। কলকাতা: অনুষ্টুপ। পৃষ্ঠা ১৯। আইএসবিএন 978-93-82425-37-3।  দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩১৬,৩১৭। আইএসবিএন 81-86806-99-7।  বোলান গঙ্গোপাধ্যায়, উত্তর সম্পাদকীয়। "আন্দোলনের অভিনব দৃষ্টি"। এই সময়। সংগ্রহের তারিখ ২৭.১২.২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
জুলিয়েট (দ্ব্যর্থতা নিরসন)

জুলিয়েট উইলিয়াম শেকসপিয়র রচিত বিয়োগান্তক রোমিও অ্যান্ড জুলিয়েট নাটকের একটি নাম চরিত্র এবং কেন্দ্রীয় নারী চরিত্র। জুলিয়েট দিয়ে আরও বুঝায়: "জুলিয়েট" (লউসনের গান), ২০১৩ "জুলিয়েট" (দ্য ফোর পেনিসের গান), 1964 "জুলিয়েট" (মডার্ন টকিংয়ের গান) "জুলিয়েট" (দ্য ওক রিজ বয়জের গান) "জুলিয়েট" (রবিন গিবের গান) "জুলিয়েট", নানা মিজুকির ম্যাজিক এট্রাকশন অ্যালবামের গান "জুলিয়েট", দ্য পিলোর রানারস হাই অ্যালবামের গান "জুলিয়েট", স্টিভি নিকসের দ্য আদার সাইড অফ দ্য মিরর অ্যালবামের গান "জুলিয়েট", সনাটা আর্কটিকার দ্য ডেইজ অফ গ্রে অ্যালবামের গান "জুলিয়েট", এলএমএনটির গান (শেষ নামের বর্ণক্রমানুযায়ী) জুলিয়েট অব্রি, ব্রিটিশ অভিনেত্রী জুলিয়েট ম্যান রে, মডেল জুলিয়েট রিচার্ডসন (জ. ১৯৮০), মার্কিন সঙ্গীতজ্ঞ জুলিয়েট লান্ডাউ, মার্কিন অভিনেত্রী জুলিয়েট সিমস, মার্কিন সঙ্গীতজ্ঞ জুলিয়েট সেসারি, মার্কিন পার্শ্ব অভিনেত্রী জুলিয়েট হাস্লাম (জ. ১৯৬৯), অস্ট্রেলীয় হকি খেলোয়াড় জুলিয়েট হাডি (জ. ১৯৬৯), মার্কিন সাংবাদিক (শেষ নামের বর্ণক্রমানুযায়ী) জুলিয়েট, শেকসপিয়রের মেজার ফর মেজার নাটকের চরিত্র জুলিয়েট ও'হারা, পিস টেলিভিশন নাটকের চরিত্র জুলিয়েট ডগলাস, স্লথ-এর ছদ্মনাম, ফুলমেটাল আলকেমিস্ট অ্যানিমের চরিত্র জুলিয়েট বাটলার, আর্টেমিস ফাউল টেলিভিশন সিরিজের চরিত্র জুলিয়েট বার্ক, লস্ট টেলিভিশন সিরিজের চরিত্র জুলিয়েট ভ্যান হেউসেন, উইজার্ডস অফ ওয়েভারলি প্লেস-এর চরিত্র জুলিয়েট শার্প, গসিপ গার্ল টেলিভিশন সিরিজের চরিত্র জুলিয়েট স্টারলিং, ললিপপ চেইনস-এর চরিত্র জুলিয়েট হবস, দ্য সিম্পসনস-এর চরিত্র জে, উচ্চারণ "জুলিয়েট টাইম", নটিক্যাল সময় জোনের অক্ষর জে, উচ্চারণ "জুলিয়েট টাইম", মিলিটারি সময় জোন জুলিয়েট, ১৯৫৪ সালে আল্ডো নোভারেস আবিস্কৃত ফন্ট জুলিয়েট ক্যাপ, হেডগিয়ারের একটি রূপ জুলিয়েট (উপগ্রহ), ইউরেনাস গ্রহের উপগ্রহ জুলিয়েট (পিআরআর) পেনসিলভানিয়া রেললাইনের আশেপাশের দৃশ্য দেখার এক ধরনের গাড়ি জুলিয়েট (উপন্যাস), অ্যানি ফোর্টিয়ারের উপন্যাস রোমিও অ্যান্ড জুলিয়েট (দ্ব্যর্থতা নিরসন) জলিয়েট (দ্ব্যর্থতা নিরসন) জিউলিয়েতা (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সাঁড়া মাড়োয়ারী উচ্চ বিদ্যালয়

সাঁড়া মাড়োয়ারী উচ্চ বিদ্যালয় পাবনা জেলার ঈশ্বরদীতে অবস্থিত। বিদ্যালয়টি ১৯১৭ সালে প্রতিষ্ঠিত হয়। বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পড়ানো হয়। এছাড়া বিদ্যালয়ের কলেজ শাখায় একাদশ ও দ্বাদশ শ্রেণী পড়ানো হয়। ১৯১৭ সালে মাড়োয়ারী সম্প্রদায়ের হরি প্রসাদ ঝুনঝুনওয়ালা পদ্মা নদীর তীরে "সাঁড়া" নামক অঞ্চলে সাঁড়া মাড়োয়ারী উচ্চ বিদ্যালয়টি প্রথম প্রতিষ্ঠা করেন। নদী ভাঙনের আশঙ্কায় বিদ্যালয়টির স্থানান্তরিত করে ঈশ্বরদী শহরে নিয়ে আসা হয়। প্রতিষ্ঠানের অঞ্চল "সাঁড়া" ও প্রতিষ্ঠাতার সম্প্রদায় "মাড়োয়ারী" মিলিয়ে বিদ্যালয়টির নাম রাখা হয় সাঁড়া মাড়োয়ারী উচ্চ বিদ্যালয়। বিদ্যালয়টির প্রতিষ্ঠাকালীন প্রধান শিক্ষক ছিলেন বিদ্যাধর দাসগুপ্ত। ১৯৫২'র ভাষা আন্দোলন, ১৯৬২’র ছাত্র আন্দোলন, ১৯৬৬’র ছয়দফার আন্দোলন, ১৯৬৯’র গণঅভ্যুত্থান এবং ১৯৭১ সালের মুক্তিযুদ্ধে এই বিদ্যালয়ের ছাত্ররা ছিল অগ্রগামী। ১৯৬৪ সালে ফিল্ড মার্শাল আইয়ুব খান এখানে জনসভার আয়োজন করেন। বিদ্যালয়ের শিক্ষার্থীদের প্রতিবাদে সেই জনসভা ভণ্ডুল হয়ে গিয়েছিল। ২০১১ সালে এই বিদ্যালয়কে মডেল স্কুল হিসেবে সরকারি স্বীকৃতি দেওয়া হয়। বর্তমানে বিদ্যালয় শাখায় মাত্র ১৬ জন শিক্ষক ও ১৩১১ জন শিক্ষার্থী আছে। কলেজ শাখায় ২০ জন শিক্ষক এবং ৭৫০ জন শিক্ষার্থী আছে। বর্তমানে উপজেলা নির্বাহী অফিসার শাকিল মাহমুদ এই বিদ্যালয়ের গভর্নিং বডির সভাপতি পদে আছে। ঈশ্বরদী শহরের প্রাণকেন্দ্রে ৮.১৯ একর জমির উপর বিদ্যালয়টি অবস্থিত। এখানে ১৫০ ফুট প্রশস্ত এবং ১৮০ ফুট দৈর্ঘ্য বিশিষ্ট একটি খেলার মাঠ রয়েছে। এছাড়া এই বিদ্যালয়ে একটি বইসমৃদ্ধ লাইব্রেরী ও বিজ্ঞানাগার আছে। ২০১৭ সালের জানুয়ারি মাসের প্রথম দিকে শতবর্ষ উৎযাপিত হয়। এই বিদ্যালয়ের খ্যাতিমান কৃতী শিক্ষার্থীদের মধ্যে রয়েছেন: জয়ন্ত নাথ চৌধুরী, ভারতের সাবেক সেনাপ্রধান মনজুর রহমান বিশ্বাস, পাবনা-৪ আসনের সাবেক সংসদ সদস্য তাজুল ইসলাম মোহাম্মদ ফারুক, রাজশাহী-৪ আসনের সাবেক সংসদ সদস্য অধ্যাপক হাসিবুর রশীদ, ঢাকা বিশ্ববিদ্যালয়ের ব্যবস্থাপনা বিভাগের বিভাগীয় প্রধান ও বেগম রোকেয়া বিশ্ববিদ্যালয় রংপুর এর পঞ্চম উপাচার্য সামরিক বাহিনীর বিগ্রেডিয়ার জেনারেল ডা. মোহাম্মদ আলী জিন্নাহ ফ্লাইট ইঞ্জিনিয়ার আব্দুল খালেক কামিনী হাসপাতালের প্রতিষ্ঠাতা আমেরিকা প্রবাসী ড. মোশতাক আহমেদ কানাডা প্রবাসী প্রকৌশলী ও এলজিইডি’র পরিচালক মোশতাক আহমেদ সাবু প্রমুখ। "ঈশ্বরদী উপজেলা"।  "শত বছর ধরে আলো ছড়াচ্ছে ঈশ্বরদী সাঁড়া মাড়োয়ারী উচ্চ বিদ্যালয়"। দৈনিক ইত্তেফাক।  "প্রধান শিক্ষকের তালিকা"। ৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।  "সাঁড়া মাড়োয়ারী মডেল স্কুল ত্র্যান্ড কলেজের শতবর্ষ উদ্‌যাপন উপলক্ষে প্রচারণা র‍্যালী"। [স্থায়ীভাবে অকার্যকর সংযোগ]
ওলকচু

ওলকচু (বৈজ্ঞানিক নাম:Amorphophallus paeoniifolius) (ইংরেজি: elephant foot yam বা whitespot giant arum বা stink lily) হচ্ছে উষ্ণমণ্ডলীয় অঞ্চলের একটি অর্থকরী ফসল। ওলকচু সাধারণত সেদ্ধ বা ভাজা হিসাবে খাওয়া হয়। এর তরকারিও করা হয়। তবে আচারে বা ওল চিপস তৈরি করতে এটি খুব কম ব্যবহৃত হয়। এর সবুজ পাতা ও কাণ্ড সবজি হিসাবে কোন কোন পরিবারে রান্না করা হয়। ওলকচু ভারতীয় ঔষধ হিসাবে ব্যাপকভাবে ব্যবহৃত হয়। আয়ুর্বেদ, সিদ্ধ এবং ইউনানী এই শাখায় এর ব্যবহার বেশি। বিভিন্ন ব্যাধির জন্য এর কন্দটি খাওয়া হয়। বাংলাদেশের প্রায় সব স্থানেই এর চাষ হয়। পেটের পীড়া, ফোড়া, হাঁপানিরোগ, বমি হওয়ার উদবেগ, গোদ, অর্শরোগ, বাত, রক্তের ব্যাধি ইত্যাদি সারাতে ওল বেশ কার্যকরি। Nicolson, Dan Henry (১৯৭৭)। "Nomina conservanda proposita - Amorphophallus (Proposal to change the typification of 723 Amorphophallus, nom. cons. (Araceae))"। Taxon। 26: 337–338। ডিওআই:10.2307/1220579।  টেমপ্লেট:WCSP "Amorphophallus paeoniifolius"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ৫ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Amorphophallus paeoniifolius"। ইন্টিগ্রেটেড ট্যাক্সোনোমিক ইনফরমেশন সিস্টেম। সংগ্রহের তারিখ ৬ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Amorphophallus paeoniifolius (Dennst.) Nicolson - whitespot giant arum"। Natural Resources Conservation Service, United States Department of Agriculture।  "Ol Bhaate | Mashed Elephant Foot Yam | Sooran ka Chokha from seasonalflavours.net"। www.fooderific.com। সংগ্রহের তারিখ ২০২০-০৭-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ওল সাক বাটা | Ol Shaak bata recipe in Bengali"। সংগ্রহের তারিখ ২০২১-০১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)